**JELENTKEZÉSI FELHÍVÁS**

**Kutatásmenedzsment tréning PhD hallgatóknak és fiatal kutatóknak**

**című képzésre**

**A képzés elsődlegesen kutatási projektek megvalósításához szükséges kutatásmenedzsment, projekt-szervezési, pályázati és szellemitulajdon-védelmi alapismereteket nyújt, dedikáltan PhD hallgatók és fiatal kutatók számára.**

A kurzus minden olyan témakört érint, amely alapszinten a PhD hallgatók és fiatal kutatók számára az innovációs projektekben, innovatív cégekkel való együttműködéshez szükséges. A képzési modulok elvégzése hozzásegíti a résztvevőket ahhoz, hogy kutatói pályájuk során kutatóhelyek, intézmények, innovációs vállalkozások által megvalósított kutatási projektekben részt vegyenek. **A képzés értékes kimenete egy önálló kutatási terv, amelyet a résztvevők a képzés ismeretanyaga alapján – meglévő/folyamatban lévő kutatási (rész)eredményeikre alapozva, azok piacra kerülésének modellezése és/vagy konkrét elősegítése céljából – készítenek el.**

A képzés fő célja olyan **tudásmenedzsment és kutatáshasznosítási ismeretekkel rendelkező szakemberek képzése, akik:**

**- az alapkutatási eredmények alkalmazott kutatásba, illetve fejlesztésbe vitelét, valamint a kutatási eredmények piacra kerülését képesek lesznek elősegíteni/megvalósítani,**

**- képesek lesznek egy kutatási tervet projektszerűen megfogalmazni és azt egy hazai vagy nemzetközi pályázatban megjeleníteni, és a kapcsolódó megvalósítási folyamatban tevékenyen részt venni.**

A **30 órás** (1 óra = 45 perc) **gyakorlatorientált, online kurzus során a résztvevők megismerik:**

- a kutatási projektek működési sajátosságait,

- a kutatási projektek megvalósításának szervezési, tervezési, ellenőrzési és adminisztratív feladatait,

- a nemzeti és a nemzetközi kutatási pályázati rendszereket,

- az egyetemi kutatáshasznosítás és a szellemi tulajdon menedzsment alapfogalmait,

- a kutatási projektekhez kapcsolódó pénzügyi folyamatokat, a kutatási pályázati gyakorlatot, beleértve az alapvető pályázatkészítési és projektmenedzsment ismereteket.

**A képzés a résztvevők számára díjtalan –** forrását az „Az ELTE Innovációs Ökoszisztémájának fejlesztése az ipari elvárásokkal összhangban.” című, 2019-1.2.1-EGYETEMI-ÖKO-2019-00004 számú pályázat biztosítja.

**A képzés online formában valósul meg, 2022. november 4. és 2022. november 25. között.**

**Részletes ütemezés:**

|  |  |  |  |
| --- | --- | --- | --- |
| **Tananyag egységek megnevezése** | **Óraszám**  | **Oktatási alkalmak** | **Oktatási időpontok** |
| **1. Kutatásmenedzsment alapismeretek** | 8 | 2022. november 4. péntek2022. november 4. péntek2022. november 5. szombat | 13:00 - 14:3014:45 - 17:15 09:30 - 12:00 |
| **2. Nemzeti és nemzetközi kutatási pályázati rendszerek, valamint nemzeti és EU támogatásokra vonatkozó projektmenedzsment ismeretek** | 12 | 2022. november 11. péntek2022. november 12. szombat | 15:00 – 20:00 9:00 – 14:00 |
| **3. Kutatáshasznosítás és szellemitulajdon menedzsment** | 8 | 2022. november 17. csütörtök2022. november 18. péntek | 16:00 - 19:1516:00 – 19:15  |
| **4. Projektmenedzsment alapismeretek** | 2 | 2022. november 25. péntek | 15:00 - 16:30 (zárás) |
| **Óraszám összesen:** | **30** |  |   |

**A** **képzés szakmai tartalmával kapcsolatos részletes leírást, a tananyag egységek rövid ismertetését** a jelen felhívás mellékletét képező „**Képzési program”** című dokumentum tartalmazza.

**Kiemelt bekapcsolódási és részvételi feltételek:**

* **Aktív hallgatói jogviszonnyal rendelkező PhD hallgatók jelentkezhetnek munkarendtől (nappali, esti, levelező) függetlenül. Releváns kutatási tapasztalat elvárt, amelyet a jelentkezés részeként benyújtásra kerülő, aláírt szakmai önéletrajz igazol.**
* A résztvevők a **felnőttképzési szerződés** megkötésével egyidejűleg kötelezettséget vállalnak a képzés elvégzésére.
* A tananyagegység munkaformái: valós idejű online jelenléti, önálló tanulási munkaforma. A program keretében maximum 10%-os hiányzás megengedett.
* A képzés végi számonkérés formája: a képzés során kidolgozott **önálló kutatási terv elkészítése és 2022. december 4-éig elektronikus úton történő megküldése** az innovacio@innovacio.elte.hu e-mail címre. Megszerezhető minősítések: megfelelt/nem felelt meg.
* A képzés „megfelelt” minősítésű elvégzése esetén kiadott igazolás típusa: **tanúsítvány.**

**Jelentkezési határidő: 2022. október 23. (vasárnap) 24:00 óra**

**A résztvevők (csoport) maximális létszáma 20 fő, azzal, hogy a helyek jelentkezési sorrendben, az érvényes jelentkezések alapján folyamatában kerülnek feltöltésre.**

A részvételi szándékot az ELTE Innovációs Központ központi alábbi e-mail címére küldött jelentkezéssel (e-mail formátumban) kérjük jelezni: **innovacio@innovacio.elte.hu**

Kapcsolat, információkérés: ELTE Innovációs Központ, telefon: +36 1 411-6500/3156

**Jelentkezéskor megküldendő információk:**

1. a végzettséget igazoló oklevél /diploma másolata - kötelezően csatolandó melléklet,
2. aláírt szakmai önéletrajz, melyben a kutatási tapasztalat feltüntetése szükséges - kötelezően csatolandó melléklet,
3. a felhívás részét képező „Adatkezelési tájékoztató” című dokumentumban foglaltak elfogadását az alábbi nyilatkozat az e-mail szövegébe való bemásolása útján szükséges megtenni: „Alulírott (…teljes név…) ezúton nyilatkozom arról, hogy az ELTE Innovációs Központ által szervezett „Innováció és kutatásmenedzsment tréning oktatóknak és kutatóknak” című képzés adatkezelési tájékoztatóját megismertem és az abban foglaltakat elfogadom.”

**Várjuk jelentkezését!**

**ELTE Innovációs Központ**